Psalam (Šarić) 12.
Upravitelju pjevačkoga zbora; u niskom glasu; psalam Davidov.

1Gospode, pomozi, jer nema više pobožnika; nestade vjernih među ljudima. 

2Govore samo laži jedan drugomu; govore laskavim usnama i dvoličnim srcem. 

3Ah, da bi ipak Gospod uništio laskave usne i jezike veličave, 

4One, koji se hvale: "Mi činimo to svojim jezikom, imamo ipak svoja usta: tko će gospodariti nad nama?" 

5"Zbog nevolje potlačenih, zbog jadanja siromaha, hajde, veli Gospod, "ustat ću, da pomognem onome, koji zove za to!" 

6Riječi su Gospodnje riječi pune čistoće, srebro su očišćeno u talionici na zemlji, sedam puta pretopljeno. 

7Ti ćeš nas sačuvati, Gospode, zauvijek nas obraniti od roda ovoga. 

8Razmeću se unaokolo bezbožnici: "prostota je gore kod ljudi. 

Psalmi (Šarić)